आगर-मालवा-सोयतकलां. विधानसभा चुनाव 2018 के मद्देनजर जारी कार्रवाई के दौरान सोयत पुलिस को बड़ी सफलता मिली है। पुलिस ने साल्याखेड़ी में छापा मारकर नकली शराब बनाने की फैक्ट्री पकड़ी है। यही नहीं करीब 250 लीटर देसी व विदेशी शराब बनाने की दो मशीनें व अन्य सहायक सामग्री सहित एक व्यक्ति को गिरफ्तार किया है। फैक्ट्री मालिक मौके से फरार है। पुलिस ने उसके खिलाफ भी प्रकरण दर्ज किया है। थाना प्रभारी शंकरसिंह चौहान ने बताया मुखबिर की सूचना पर साल्याखेड़ी के रहने वाले मोहनलाल पिता शोभाराम गुर्जर के यहां छापा मारा। इस दौरान मकान के एक कमरे में अवैध फैक्ट्री चल रही थी।